gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8616, del 20-08-2019 (2019/8039)

Informació pública de sol·licitud d'ocupació de terrenys de la via pecuària denominada Carrerada de la Torreta, al terme municipal de Benidorm.
-----------------------------------------------------------------------------------------------------------------------------------------------

### Dades del document

Número de DOGV
:   8616

Data del DOGV
:   20-08-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/8039


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de sol·licitud d'ocupació de terrenys de la via pecuària denominada Carrerada de la Torreta, al terme municipal de Benidorm. [2019/8039]  
Als efectes previstos en l'article 34 de la Llei 3/2014, d'11 de juliol, de vies pecuàries de la Comunitat Valenciana, i en l'article 83 de la Llei 39/2015, d'1 d'octubre, del procediment administratiu comú de les administracions públiques, se sotmet a informació pública l'expedient FOCUPAVP/3/2019 d'ocupació de terrenys de la via pecuària Carrerara de la Torreta, al terme municipal de Benidorm (Alacant), per a la conducció elèctrica subterrània, promogut per Iberdrola Distribución Eléctrica, SAU.  
Per la qual cosa es fa públic perquè puga ser examinat l'expedient en les oficines de la Direcció Territorial d'Agricultura, Desenvolupament Rural, Emergència Climàtica i Transició Ecològica, situades al carrer del Professor Manuel Sala, núm. 2, 2a planta (en horari de 09.00 a 14.30 hores, de dilluns a divendres), i formular-hi totes les al·legacions que considere oportunes en el termini d'un mes a partir de la publicació del present anunci.  
Així mateix, i de conformitat amb l'esmentat article 83 de la Llei 39/2015, d'1 d'octubre, del procediment administratiu comú de les administracions públiques, l'expedient està a la disposició de qualsevol interessat en la pàgina web d'aquesta conselleria, en l'enllaç:  
http://www.agroambient.gva.es/web/medio-natural/servei-d-ordenacio-i-gestio-forestal  
  
Alacant, 1 d'agost de 2019.- La directora territorial: Mari Carmen Catalá Galván.
Diari Oficial de la Generalitat Valenciana


Sumari del DOGV 8643, del 26-09-2019 (2019/9037)

ACORD de 20 de setembre de 2019, del Consell, de nomenament de membres dels consells d'administració de les autoritats portuàries d'Alacant i València.
-------------------------------------------------------------------------------------------------------------------------------------------------------

### Dades del document

Número de DOGV
:   8643

Data del DOGV
:   26-09-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/9037


Data del document
:   20-09-2019

Organisme emissor
:   Conselleria de Política Territorial, Obres Públiques i Mobilitat

Tipus de document
:   Acord

Descriptors 

:   * Conselleria de Política Territorial, Obres Públiques i Mobilitat

ACORD de 20 de setembre de 2019, del Consell, de nomenament de membres dels consells d'administració de les autoritats portuàries d'Alacant i València. [2019/9037]  
L'article 30 del text refós de la Llei de ports de l'Estat i de la marina mercant, aprovat pel Reial decret legislatiu 2/2011, de 5 de setembre, regula la composició del Consell d'Administració de les autoritats portuàries; i el Decret 167/2010, de 15 d'octubre, del Consell, concreta aquella composició per a les autoritats portuàries d'Alacant, Castelló i València. L'article 30.2 disposa que la designació i el cessament dels vocals dels consells d'administració de les autoritats portuàries hauran de fer-se necessàriament a proposta de les administracions públiques i entitats i organismes representats en aquest; i que serà acordada per l'òrgan competent de la comunitat autònoma.   
  
En l'àmbit de la Comunitat Valenciana, aquesta competència correspon al Consell, per raó de l'article 17.b de la Llei 5/1983, de 30 de desembre, de la Generalitat, del Consell.  
Les administracions, organismes i entitats corresponents han formulat les seus propostes de designació.  
En conseqüència, a proposta del conseller de Política Territorial, Obres Públiques i Mobilitat, prèvia deliberació, el Consell, en la reunió de 20 de setembre de 2019,  
  
  
ACORDA  
  
Primer  
Designar com a vocals del Consell d'Administració de l'Autoritat Portuària de València les persones següents:  
- Joan Ribó i Canut, en representació de l'Ajuntament de València.  
  
- Darío Moreno Lerga, en representació de l'Ajuntament de Sagunt.  
  
  
Segon  
Designar com a vocal del Consell d'Administració de l'Autoritat Portuària d'Alacant, en substitució de José Enrique Garrigós Ibàñez, la persona següent:  
- Juan Bautista Riera Sánchez, en representació de la Cambra de Comerç, Indústria, Serveis i Navegació d'Alacant.  
Aquest acord tindrà efectes des de l'endemà de la publicació en el Diari Oficial de la Generalitat Valenciana.  
  
Orihuela, 20 de setembre de 2019  
  
La consellera secretària  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8635, del 16-09-2019 (2019/8564)

RESOLUCIÓ de 9 de setembre de 2019, de la Universitat d'Alacant, per la qual es nomena professor titular d'universitat en l'àrea de coneixement de Química Analítica.
---------------------------------------------------------------------------------------------------------------------------------------------------------------------

### Dades del document

Número de DOGV
:   8635

Data del DOGV
:   16-09-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/8564


Data del document
:   09-09-2019

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 9 de setembre de 2019, de la Universitat d'Alacant, per la qual es nomena professor titular d'universitat en l'àrea de coneixement de Química Analítica. [2019/8564]  
De conformitat amb la proposta elevada per la comissió nomenada per a jutjar la plaça de professor/a titular d'universitat (DF02901), convocada per la Resolució de 30 d'abril de 2019 (BOE 11.05.2019), de l'àrea de coneixement de Química Analítica, Departament de Química Analítica, Nutrició i Bromatologia, i presentada per la persona interessada la documentació a què fa referència la base novena de la convocatòria;  
Aquest Rectorat, fent ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la desenvolupen, ha resolt:  
  
Nomenar Guillermo Grindlay Lledó, professor titular d'universitat de l'àrea de coneixement de Química Analítica, adscrita al Departament de Química Analítica, Nutrició i Bromatologia.  
  
Contra aquesta resolució, que esgota la via administrativa, la persona interessada pot interposar recurs contenciós administratiu davant del jutjat contenciós administratiu dels d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present resolució, davant del rector, de conformitat amb el que es disposa en els articles 123 i 124 de la Llei 39/2015.  
  
Alacant, 9 de setembre de 2019.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 8489, del 19-02-2019 (2019/1573)

Informació pública del projecte de conveni de col·laboració entre l'Ajuntament de València i la mercantil Repsol Comercial de Productos Petrolíferos, SA, per a desmuntatge dels pals assortidors de combustibles situats a la plaça Alfons el Magnànim, s/n, i al carrer Xàtiva, número 5.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8489

Data del DOGV
:   19-02-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/1573


Data del document
:   15-02-2019

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública del projecte de conveni de col·laboració entre l'Ajuntament de València i la mercantil Repsol Comercial de Productos Petrolíferos, SA, per a desmuntatge dels pals assortidors de combustibles situats a la plaça Alfons el Magnànim, s/n, i al carrer Xàtiva, número 5. [2019/1573]  
Per Resolució número SM-685, de 12 de febrer de 2019, dictada pel tinent d'alcalde de Planificació i Gestió Urbanística, en virtut de delegació conferida per Resolució 434, de 5 de desembre de 2018, s'ha disposat sotmetre a informació pública pel termini de 20 dies hàbils, a comptar des de l'endemà de la seua publicació en el Diari Oficial de la Generalitat Valenciana, a l'efecte de presentació d'al·legacions, el projecte de conveni entre l'Ajuntament de València i la mercantil Repsol Comercial de Productos Petrolíferos, SA per al desmuntatge dels pals assortidors de combustibles situats en la plaça Alfons el Magnànim, s/n i el carrer de Xàtiva, número 5, tot això de conformitat amb el que es disposa en l'article 25.1 del text refós de la Llei de sòl i rehabilitació urbana, aprovat pel Reial decret legislatiu 7/2015, de 30 d'octubre, i en l'article 83.2 de la Llei 39/2015, d'1 d'octubre, del procediment administratiu comú de les administracions públiques.  
  
El text íntegre del projecte de conveni i la seua memòria estarà a la disposició de les persones interessades en el tauler d'edictes electrònic d'aquest ajuntament.  
Així mateix, durant el referit termini d'informació pública es trobarà a la disposició dels/de les interessats/des i ciutadans/es en general per al seu examen i consulta, en el Servei d'Assessorament Urbanístic i Programació, situat en la primera planta del pati B de l'edifici de Tabacalera situat al carrer d'Amadeu de Savoia, número 11 de València, de conformitat amb el que es preveu en l'article 83.2 de la Llei 39/2015, d'1 d'octubre, del procediment administratiu comú de les administracions públiques.  
  
València, 15 de febrer de 2019.- El secretari: Manuel Latorre Hernández.
Diari Oficial de la Generalitat Valenciana


Sumari del DOGV 8564, del 06-06-2019 (2019/4605)

Notificació de la sentència dictada en el procediment de divorci contenciós número 1433/2017.
---------------------------------------------------------------------------------------------

### Dades del document

Número de DOGV
:   8564

Data del DOGV
:   06-06-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/4605


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de divorci contenciós número 1433/2017. [2019/4605]  
En el judici esmentat s'ha dictat la sentència l'encapçalament i la dispositiva de la qual són literalment com segueix:  
  
«Sentència número 513/2018  
Castelló de la Plana, 26 d'octubre de 2018  
José Luis Conde-Pumpido García, magistrat jutge de Primera Instància número 7 de Castelló de la Plana, ha conegut les presents actuacions de judici de divorci número 1433/2017, promogudes a instàncies de Samuel Akingbade Dede, representat pel procurador senyor Borrell Espinosa i defensat pel lletrat senyor Vidal Penalva, contra Anna Margaret Dede, en rebel·lia.  
Dispositiva  
Estime la demanda formulada pel procurador senyor Borrell Espinosa, en nom i representació de Samuel Akingbade Dede contra Anna Margaret Dede, i declare dissolt per divorci el matrimoni dels expressats litigants, amb tots els efectes legals. Tot això sense realitzar exprés pronunciament condemnatori en costes.  
  
Notifiqueu la present resolució a les parts, i feu-los saber que contra aquesta es pot interposar recurs d'apel·lació en el termini de 20 dies.  
  
De conformitat amb la disposició addicional quinzena de la Llei orgànica del poder judicial, introduïda per l'article 119 de la Llei orgànica 1/2009, de 3 de novembre, per a la interposició del recurs d'apel·lació la part recurrent haurà de constituir un depòsit de 50 euros, que haurà de consignar en el compte de consignacions d'aquest jutjat, sense que puga admetre's a tràmit el recurs si el depòsit no està constituït.  
  
Una vegada siga ferma, inscrigueu-la al marge de la inscripció del matrimoni en el Registre Civil d'Almassora (Castelló).  
Aquesta és la meua sentència, que pronuncie, mane i signe. El jutge.»  
  
Atés el desconeixement de l'actual domicili o residència de la part demandada, el lletrat de l'Administració de justícia, de conformitat amb el que es disposa en els articles 156.4 i 164 de la Llei 1/2000, d'enjudiciament civil, ha acordat la publicació del present edicte en el Diari Oficial de la Generalitat Valenciana per a portar a efecte la diligència de notificació de sentència.  
  
Castelló de la Plana, 26 d'octubre de 2018.- El lletrat de l'Administració de justícia: Pedro Moya Donate.
Diari Oficial de la Generalitat Valenciana


Sumari del DOGV 8685, del 26-11-2019 (2019/11817)

Informació pública de l'inici del procediment de regularització o d'extinció de la Fundació de la Comunitat Valenciana Mare Nostrum.
------------------------------------------------------------------------------------------------------------------------------------

### Dades del document

Número de DOGV
:   8685

Data del DOGV
:   26-11-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/11516


Organisme emissor
:   Conselleria de Justícia, Interior i Administració Pública

Tipus de document
:   Anunci

Informació pública de l'inici del procediment de regularització o d'extinció de la Fundació de la Comunitat Valenciana Mare Nostrum.  
 [2019/11399]  
La Direcció General de Modernització i Relacions amb l'Administració de Justícia ha apreciat raons d'interés públic per al coneixement general de l'obertura de l'esmentat període d'informació prèvia respecte de la fundació que s'indica; per tant, es publica l'anunci corresponent en el Diari Oficial de la Generalitat Valenciana i al tauler d'anuncis de l'Ajuntament de València, de conformitat amb el que s'estableix en l'article 44 de la Llei 39/2015, d'1 d'octubre, del procediment administratiu comú de les administracions públiques.  
  
Cosa que es fa pública per a general coneixement i perquè les possibles persones interessades puguen formular totes les al·legacions o reclamacions que consideren oportunes davant de la Direcció General de Modernització i Relacions amb l'Administració de Justícia, de la Conselleria de Justícia Interior i Administració Pública, Servei d'Entitats Jurídiques, carrer de la Democràcia, núm. 77, torre 4 (Ciutat Administrativa 9 d'Octubre) de València, i s'estableix un termini de deu dies per a això, a comptar des de l'endemà de la publicació del present anunci en el Diari Oficial de la Generalitat Valenciana i al tauler d'anuncis de l'Ajuntament.  
- Fundació de la Comunitat Valenciana Mare Nostrum.  
- Últim domicili conegut: carrer de Salavert, núm. 34, de València 46093.  
- Extracte del contingut: informació prèvia en relació amb l'inici del procediment de regularització registral o d'extinció de la Fundació.  
  
  
València, 18 de novembre de 2019.- La consellera de Justícia, Interior i Administració Pública, p. d. c. (R 02.08.2019; DOGV 05.08.2019), la directora general de Modernització i Relacions amb l'Administració de Justícia: Bárbara López Ramón.
Diari Oficial de la Generalitat Valenciana


Sumari del DOGV 8597, del 23-07-2019 (2019/7384)

RESOLUCIÓ de 15 de juliol de 2019, del tribunal del concurs oposició pel torn de promoció interna per a la provisió de vacants d'auxiliar administratiu o auxiliar administrativa de la funció administrativa d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució provisional del concurs oposició.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8597

Data del DOGV
:   23-07-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/7384


Data del document
:   15-07-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 15 de juliol de 2019, del tribunal del concurs oposició pel torn de promoció interna per a la provisió de vacants d'auxiliar administratiu o auxiliar administrativa de la funció administrativa d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució provisional del concurs oposició. [2019/7384]  
De conformitat amb la base 6.3 de la Resolució de 2 d'octubre de 2017, del director general de Recursos Humans i Econòmics, per la qual es convoca el concurs oposició pel torn de promoció interna per a la provisió de vacants d'auxiliar administratiu o auxiliar administrativa de la funció administrativa d'institucions sanitàries dependents de la Conselleria de Sanitat Universal i Salut Pública (DOGV 8051, de 18.10.2017), finalitzada la fase d'oposició i la fase de concurs, es publica la relació d'aspirants que han arribat fins a aquest punt del procés selectiu, especificant la puntuació obtinguda en cada fase i segons l'ordre final aconseguit es fa pública la resolució provisional.  
Els aspirants disposaran d'un termini de 10 dies hàbils comptats des de l'endemà de publicació de la present resolució, per a realitzar les al·legacions que estimen pertinents relatives a la puntuació obtinguda en la fase de concurs.  
  
València, 15 de juliol de 2019.- La presidenta del tribunal: María Remedio Laguarda Ros. El secretari del tribunal: Salvador Fayos Medina.
Diari Oficial de la Generalitat Valenciana


Sumari del DOGV 8462, del 11-01-2019 (2018/12908)

Informació pública de la modificació puntual número10 del Pla general d'ordenació urbana TER-3 Colinas.
-------------------------------------------------------------------------------------------------------

### Dades del document

Número de DOGV
:   8462

Data del DOGV
:   11-01-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/12189


Data del document
:   21-12-2018

Organisme emissor
:   Ajuntament de San Antonio de Benagéber

Tipus de document
:   Anunci

Descriptors 

:   * San Antonio de Benagéber
    * administració local
    * pla d'urbanisme

Informació pública de la modificació puntual número10 del Pla general d'ordenació urbana TER-3 Colinas. [2018/12642]  
Que el Ple d'aquest ajuntament, segons consta en l'esborrany de l'acta de la sessió de data 20 de desembre de 2018, i sense perjudici de la seua redacció definitiva, en els termes que resulten de l'aprovació de l'acta corresponent segons determina l'article 206 del Reial decret 2568/1986, de 28 de novembre, va acordar aprovar entre altres la proposta següent:  
  
1r. Informació pública de la modificació puntual número 10 del Pla general d'ordenació urbana (MAPEG). Exp. Gestiona 1491/2017.  
  
En relació amb l'expedient Gestiona número 1491/2017 de modificació puntual número 10 del Pla general d'ordenació urbana TER-3 Colinas, l'informe ambiental del qual es va publicar en el Diari Oficial de la Generalitat Valenciana número 44156 de 21 de novembre de 2018, de conformitat amb el que es disposa en l'article 57.1 de la LOTUP, en relació amb el 53.2 d'aquesta, havent aportat la documentació refosa i segons informe tècnic de l'arquitecta de data 12 de desembre de 2018, propose:  
Sotmetre a informació al públic l'esmentada modificació puntual número 10, juntament amb l'estudi d'integració paisatgística i altres documents exigibles, per un període de 45 dies a partir de la publicació d'un anunci en el Diari Oficial de la Generalitat Valenciana. Igualment es publicarà en un diari de gran difusió, en la pàgina web www.sanantoniodebenageber.com i en el tauler d'anuncis de l'Ajuntament. Durant aquest període els documents quedaran a la disposició de qualsevol que vulga examinar-los. Durant el mateix termini d'informació pública es consultarà als organismes afectats, amb petició dels informes exigibles conforme a la legislació sectorial, així com a les entitats subministradores dels serveis.  
Procedir a la inserció en la pàgina web municipal de la documentació sotmesa a informació pública i posar-la a la disposició de qualsevol que vulga examinar-los. La documentació es troba a la disposició del públic en les dependències de l'Ajuntament de San Antonio de Benagéber (de 09.00 a 12.00 hores) i exposada en la web de l'Ajuntament.  
  
Comunicar aquest acord als interessats als efectes oportuns.  
  
San Antonio de Benagéber, 21 de desembre de 2018.- L'alcalde: Enrique Santafosta Giner.
Diari Oficial de la Generalitat Valenciana


Sumari del DOGV 8583, del 03-07-2019 (2019/6730)

CORRECCIÓ d'errades de la Resolució de 10 de juny de 2019, de la Universitat Politècnica de València, per la qual es convoca concurs de mèrits per a la provisió de places de personal docent i investigador contractat laboral, en la figura de professor o professora ajudants doctors.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8583

Data del DOGV
:   03-07-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/6730


Data del document
:   03-07-2019

Organisme emissor
:   Universitat Politècnica de València

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 10 de juny de 2019, de la Universitat Politècnica de València, per la qual es convoca concurs de mèrits per a la provisió de places de personal docent i investigador contractat laboral, en la figura de professor o professora ajudants doctors. [2019/6730]  
S'ha advertit una errada per omissió de l'annex I en la publicació de la resolució esmentada (DOGV 8581; 01.07.2019), per la qual cosa es reprodueix de nou correctament.  
  
  
  
ANNEX I  
Relació i categoria de les places oferides  
Convocatòria: C10/18  
  
ORGANITZACIÓ D'EMPRESES  
Àrea: Organització d'Empreses  
- Centre: F.W.T.C. de Telecomunicació  
No. de Places: 1 Codis(s) de la(s) plaça(s): 6061  
Categoria: AJD Dedicació: TC  
 Perfil: Fonaments d'Organització i Gestió d'Empreses. Gestió Tècnica i Econòmica de Projectes de Telecomunicació. Integració de Tecnologies i Sistemes en Enginyeria de Telecomunicació. Services Màrqueting. Business Management Skills Through Simulation-Gaming and Cinecoaching.